
	1. Manylion cyswllt 


Os bydd angen trafod rhywbeth sy’n ymwneud â’r modwl arnoch, cysylltwch â: 
Catherine Morgan – Arweinydd y Modwl (c.morgan@uwtsd.ac.uk)
	2. Ein disgwyliadau


Gobeithiwn y byddwch yn mwynhau’r modwl a’r rhaglen ac rydym yma i’ch helpu. Dylech: 

· Wneud defnydd da o gyfleusterau ac adnoddau’r Brifysgol

· Mynychu sesiynau a chymryd rhan ynddynt

· Ymddwyn yn gyfrifol  

· Cyflwyno aseiniadau erbyn y dyddiad terfyn

· Ymroi a chymryd rhan ym mhob sesiwn

Darllenwch Reoliadau’r Brifysgol i Fyfyrwyr
	3. Amcanion a Deilliannau Dysgu 


AMCANION 
· Addysgu’r sgiliau a’r nodweddion ymchwil gofynnol i athrawon dan hyfforddiant er mwyn iddynt gymryd ymagwedd sgeptigol at ddadansoddi, gwerthuso a chyfosod yn feirniadol ystod o safbwyntiau seiliedig ar dystiolaeth a fframweithiau damcaniaethol sy’n berthnasol i ddysgu ac addysgu effeithiol.

· Galluogi athrawon dan hyfforddiant i fod yn ymchwilwyr moesegol sydd yn hunangyfeiriol wrth gynllunio, gweithredu a gwerthuso ymchwil agos-at-arfer i drawsnewid arfer personol a hyrwyddo datblygiad proffesiynol mewn cymuned ymholi. 

DEILLIANNAU DYSGU 

Ar ôl cwblhau’r modwl hwn yn llwyddiannus, dylai’r athro dan hyfforddiant allu dangos y gallu i: 

· gynllunio a chymhwyso methodolegau ymchwil priodol gan ddangos dealltwriaeth feirniadol o natur ymchwil addysgol: bod yn ymchwilydd medrus;

· adfyfyrio’n feirniadol ar le canolog arfer moesegol o fewn ymchwil yn y dosbarth, ac arddangos dealltwriaeth fanwl o’i egwyddorion: bod yn ymchwilydd moesegol;

· dangos rhywfaint o ymreolaeth wrth gynnal ymholiad agos-at-arfer i drawsnewid agwedd ar arfer personol sy’n cael effaith gadarnhaol ar ddeilliannau dysgwyr: dangos trylwyredd wrth gymhwyso sgiliau ymchwil priodol;

· dadansoddi a gwerthuso’n feirniadol y dystiolaeth empirig berthnasol, gan gynnwys llenyddiaeth addysg a dogfennau polisi, i nodi cysyniadau allweddol a defnyddio hyn i ffurfio dulliau addas i drawsnewid arfer dosbarth;
· gwerthuso tystiolaeth ymchwil yn feirniadol, gan ddangos barn gadarn ynglŷn â data i gefnogi penderfyniadau addysgegol a rhannu deilliannau mewn cyd-destun proffesiynol: bod yn rhan o broffesiwn sy’n seiliedig ar ymholi.
Perthynas â phedwar diben y Cwricwlwm i Gymru 2022:
	Datblygu plant a phobl ifanc yn:
	Perthynas â’r modwl hwn: Bydd myfyrwyr yn gallu:

	Ddysgwyr uchelgeisiol, galluog sy’n barod i ddysgu drwy gydol eu hoes.
	Gwneud defnydd o’r dystiolaeth empirig gyfredol a chyfrannu at y sylfaen ymchwil er mwyn codi safonau a dyheadau'r holl ddysgwyr.

	Cyfranwyr mentrus, creadigol, sy’n barod i chwarae eu rhan yn llawn yn eu bywyd a’u gwaith.   
	Defnyddio ymchwil agos-at-arfer i ddarparu ystod o gyfleoedd dysgu creadigol sy’n hyrwyddo ymreolaeth ac sy’n berthnasol i fywydau’r dysgwyr.

	Dinasyddion egwyddorol, gwybodus yng Nghymru a’r byd.  
	Mabwysiadu rôl athro proffesiynol o ran deall sgiliau cymhleth arfer moesegol.

	Unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas.  


	Cymhwyso dealltwriaeth o ddamcaniaethau ac ymchwil sy’n ymwneud â lles a datblygiad, i arfer personol.


	4. Cyflwyniad i’r Modwl


Dangos tystiolaeth o ymchwil, cael eich llywio ganddo a bod yn barod ar ei gyfer yw un o’r pedair egwyddor ym Mhartneriaeth Dysgu Proffesiynol Yr Athrofa ac felly mae datblygu sgiliau ymchwil yn ganolog i’r rhaglenni Addysg Gychwynnol Athrawon (AGA). Mae’r gwaith o ddynodi datblygiad a chynnydd sgiliau ymchwil trwy’r rhaglenni AGA wedi’i fapio ar strwythur modwlar y rhaglen.
Yn rhyngwladol, amgylcheddau ysgol sy’n seiliedig ar ymholi (neu sy’n gynhyrchiol o ran ymchwil) yw nodwedd amlycaf systemau addysg sy’n gwneud yn arbennig o dda.  Er mwyn bod ar eu mwyaf effeithiol, mae angen i athrawon ac addysgwyr athrawon:
· ymgysylltu ag ymchwil ac ymholi – golyga hyn gadw’n gyfredol â’r datblygiadau diweddaraf o fewn arfer addysgol;
· cymryd rhan mewn arfer sy’n canolbwyntio ar ymholi – golyga hyn bod â’r gallu, y cymhelliad, yr hyder a’r cyfle i ymgymryd ag ymchwil yn y dosbarth.
Daeth ymholiad BERA/RSA (2014) i’r casgliad fod proffesiwn llythrennog o ran ymchwil yn debygol o gael effaith gadarnhaol ar ddeilliannau dysgwyr, a bod gallu ymchwil athrawon yn hanfodol i greu system addysg hunanwella.  Yn ôl yr adroddiad mae angen cynnal ffocws ar arfer sy’n seiliedig ar ymholi ... trwy gydol gyrfaoedd proffesiynol athrawon,  fel bod arloesi disgybledig ac ymholi cydweithredol yn cael eu hymgorffori ym mywydau ysgolion neu golegau nes mai dyna yw’r ffordd arferol o addysgu a dysgu, yn hytrach na’r eithriad (BERA/RSA, 204
). 

Yn ychwanegol, mae ymchwil wedi’i nodi’n glir o fewn y Safonau Proffesiynol diwygiedig i athrawon.  

“Ceir ymgysylltu strwythuredig mewn cymuned ymchwil weithredu a thystiolaeth o arfer sy’n cael ei llywio gan waith darllen ehangach a chanfyddiadau ymchwil ar raddfa genedlaethol a rhyngwladol” (LlC, 2017a
).
Bydd yn ofynnol i athrawon ddangos sut maen nhw’n bodloni’r safon hon trwy gydol eu gyrfaoedd.  Mae Llywodraeth Cymru yn dyheu i’r proffesiwn addysgu fod yn “ymgymryd â gwaith ymchwil, yn hyddysg ac yn dysgu o ragoriaeth” (LlC, 2017b
)   Bydd y cwricwlwm newydd sy’n cael ei ddatblygu yng Nghymru yn ei gwneud yn ofynnol i athrawon ddefnyddio’r dystiolaeth orau sydd ar gael i ddarparu profiadau dysgu ystyrlon ar gyfer eu disgyblion.  Mae Donaldson (2015, t.71) yn datgan fod addysgeg gadarn “...yn galw am athrawon o ansawdd uchel sydd â dealltwriaeth drylwyr o ddulliau addysgu a’r rhesymau drostynt yn ogystal â chynnwys yr addysgu”.
Trwy gydol y pedwar modwl TAR, mae gwaith Orchard a Winch (2015)
 wedi’i addasu a’i grynhoi yn bedair nodwedd ymchwil.  Mae’r rhain yn cael eu hegluro gan ddefnyddio enghreifftiau o wybodaeth, sgiliau, dealltwriaethau ac ymddygiadau sy’n amlygu’r nodwedd (gweler Tabl 1 isod).
Yn y modwl hwn, cewch gyfle i ymgymryd â phrosiect ymchwil ar raddfa fach, yn seiliedig ar ddull astudiaeth gwers.  Bydd hyn yn cynnwys dylunio, cynnal a gwerthuso ymchwil mewn cyd-destun ystafell ddosbarth yn seiliedig ar agwedd o’ch arfer personol chi. 

	Nodwedd
	Gwybodaeth, sgiliau, dealltwriaethau ac ymddygiadau

	Bod yn sgeptigol
	Deall tystiolaeth empirig mewn maes dadleuol:

· Bod yn ymwybodol o’r gyrwyr gwleidyddol, economaidd a chymdeithasol o blaid ‘tystiolaeth’, a goblygiadau ‘tystiolaeth’.

	Bod yn foesegol
	Deall sylfaen foesegol ymholi mewn gweithle cymhleth:
· Gwybod egwyddorion moesegol ymchwil;

· Deall ymagweddu (positionality) mewn ymchwil;

· Deall eich credoau a’ch tybiaethau eich hun am y byd.

	Bod yn ymchwilydd medrus 
	Deall egwyddorion ymchwil y gwyddorau cymdeithasol, a gwybod y gwahanol fathau o ddulliau a ddefnyddir a pham:

· Deall dulliau ansoddol a natur/statws canfyddiadau;
· Deall dulliau meintiol a natur/statws canfyddiadau; 

· Deall dyluniadau pragmatig. 

Deall sut i adeiladu dadl ar sail tystiolaeth a gwarant mewn ymchwil addysgol:

· Defnyddio sgiliau darllen beirniadol;
· Bod yn ‘sgeptigol’ eich agwedd at ‘dystiolaeth’. 
Gwerthfawrogi’n feirniadol faint o gefnogaeth a all fod ar gael neu beidio ar gyfer theorïau poblogaidd a dylanwadol mewn meysydd megis datblygiad plant a natur dysgu:

· Bod yn ‘sgeptigol’ eich agwedd at ‘arloesi’ (polisi ac ymarfer) neu’r ‘peth mawr nesaf’.

Deall sut i ddefnyddio tystiolaeth empirig yn eich ystafelloedd dosbarth a gwerthuso ei heffeithiolrwydd:

· Bod yn glir am yr hyn a fwriedir a pham;

· Diffinio’r paramedrau ar gyfer gwerthuso effeithiolrwydd. 

	Bod yn rhan o broffesiwn ymholgar
	Cyfrannu i gymuned o ymarferwyr ymholgar:

· Gwybod a ddylid, pryd a sut i rannu deilliannau ymholiad dosbarth; 

· Cyfrannu’n rhagweithiol i amrywiaeth o gynulleidfaoedd;  

· Mynd ati i ymwneud ag ymholi a chanfyddiadau pobl eraill.


Tabl 1

	5. Cynnwys y Modwl


	Bod yn Ymchwilydd Moesegol

	

	Bod yn Ymchwilydd Medrus 

	

	Bod yn Ymchwilydd Sgeptigol

	

	Bod yn rhan o Broffesiwn Ymholgar

	

	Gweithgaredd pontio (cyfnewid gwybodaeth ddeallusol a thrwy brofiadau)
	


	Sesiwn
	Cynnwys
	Dyddiad

	1
	Cyflwyniad i nodau a deilliannau’r modwl:

· Cyflwyniad i ymchwil mewn cyd-destun addysgol

· Lleoliad deunyddiau ar Moodle

· Cymhwyso Nodweddion Ymchwil Yr Athrofa

· Adeiladu ar wybodaeth flaenorol/datblygu sgema – gwneud cysylltiadau ag unrhyw brofiad blaenorol o ymchwil

· Adnabod llinellau ymholi mewn cyd-destun addysgol a dylunio ymchwil effeithiol
	15/10 (1)

	Tasg Gyfeiriol 1
	Darllenwch Broekkampa, H. a van Hout-Wolters, B. (2007) The Gap Between Educational Research and Practice: A literature review, symposium, and questionnaire. Educational Research and Evaluation Vol. 13, No. 3, June 2007, pp. 203–220
	15/10



	2
	Bod yn rhan o broffesiwn ymholgar – mewn grwpiau trafodwch yn feirniadol y gwaith darllen o Dasg Gyfeiriol 1 gan ganolbwyntio ar: 

· ddefnyddio dadansoddiad a gwerthusiad beirniadol o dystiolaeth berthnasol i lywio fy arfer fy hun a’m ymholi fel ymarferydd;
· Beth mae hyn yn ei olygu i mi a sut gallaf gymhwyso ‘bod yn ymchwilydd medrus’ yn yr ystafell ddosbarth?

· 
	15/10 (2)

	3
	Cyflwyniad i Astudiaeth Gwers fel un methodoleg ac un enghraifft o wneud dewis addysgegol ac amddiffyn y dewis hwnnw

Archwilio’n feirniadol darddiad Astudiaeth Gwers.

Cyfeiriad at Dudley, P. (2014) Lesson Study: a handbook.
Sut gallai ymgymryd ag Astudiaeth Gwers drawsnewid agwedd ar fy arfer? 


	09/12 (1)

	4
	Bod yn sgeptigol trwy ddatblygu agwedd feirniadol 

Beth yw gwerthoedd a chyfyngiadau astudiaeth gwers?

Trafodwch ar y cyd nifer o gwestiynau blaenorol mewn perthynas ag Astudiaeth Gwers gan ddynodi’r rhai oedd fwyaf effeithiol wrth gefnogi’r dewisiadau addysgegol a wnaed yn y dosbarth. 

Pa fathau o gwestiynau a drawsffurfiodd agwedd ar addysgu a gafodd effaith gadarnhaol yn eu tro ar ddysgu?

Datblygwch a rhannwch y pwyntiau allweddol sydd eu hangen i ysgrifennu cwestiwn Astudiaeth Gwers effeithiol.
Nodwch agwedd ar arfer personol a fyddai’n elwa o gael ei ‘thrawsnewid’. Defnyddiwch adfyfyrdodau ac adborth blaenorol, ac unrhyw ffynonellau eraill o dystiolaeth i lywio eich dewis.

Parau i’w ffurfio yn seiliedig ar agweddau cyffredin o arfer trawsnewidiol.

	09/12 (2)

	Tasg Gyfeiriol 2
	Darllenwch Warwick, P., Vrikki, M., Vermunt, J.D., Mercer, N. & von Halem, N. (2016) Connecting observations of student and teacher learning: an examination of dialogic processes in Lesson Study discussions in mathematics. ZDM Mathematics Education (2016) 48: 555.
NEU:

Darllenwch Cajkler, W., Wood, P., Norton, J., Pedder, D. & Xu, H. (2015) Teacher perspectives about lesson study in secondary school departments: a collaborative vehicle for professional learning and practice development, Research Papers in Education, Vol.30, Issue 2.
	09/12

	5
	Bod yn foesegol – yr egwyddor y mae ymchwil addysg wedi’i seilio arni
Cyflwyniad ar Ganllawiau Moesegol BERA ar gyfer Ymchwil Addysgol 
https://www.bera.ac.uk/wp-content/uploads/2018/06/BERA-Ethical-Guidelines-for-Educational-Research_4thEdn_2018.pdf?noredirect=1
Bod yn ymarferydd moesegol – caniatâd rhieni / cydsyniad plant / cyfrinachedd / rheoli casglu data
Edrych ar enghreifftiau o ganiatâd a chydsyniad plant

	10/12 (1)

	Tasg Gyfeiriol 3
	Darllenwch Blackburn, C. (2018) Researching with young and developmentally young children:  Ethical considerations, dilemmas and compromises.  In BERA Bites: Early Childhood, Issue 1.
Darllenwch David, M., Edwards, R. & Alldred, P. (2001) Children and School-based Research: 'informed consent' or 'educated consent'? In British Educational Research Journal, Vol. 27, No. 3, pp.347-365.


	10/12

	6
	Bod yn ymarferydd moesegol 

Adborth o Dasg Gyfeiriol 3.
Gan ddefnyddio’r wybodaeth a gafwyd yn sesiynau 3, 4 a 5, mewn grwpiau o ddau, paratowch sleid yn amlinellu’r ystyriaethau moesegol sydd eu hangen i ymgymryd ag astudiaeth gwers.
Mewn grwpiau o 6, rhowch adborth beirniadol ar sleidiau eich gilydd, gan wneud yn siŵr eich bod yn croesgyfeirio penderfyniadau i BERA (2018) a phrofiad proffesiynol ehangach.

	10/12 (2)

	Tasg Gyfeiriol 4
	Darllenwch Kawulich, B. (2012) Collecting data through observation.  In Wagner, C., Kawulich, B. & Garner, M. (eds.) Doing Social Research: A Global Context. McGraw Hill; pp150-160.

https://www.researchgate.net/publication/257944783_Collecting_ data_through_observation
NEU
Darllenwch ECRP (2005) Wondering with Children: The Importance of Observation in Early Education. ECRP Vol. 7, No. 2. ecrp.uiuc.edu/v7n2/forman.html/
	10/12

	7
	Bod yn ymchwilydd medrus  

Cyflwyniad i raddfa Leuven
Cyflwyno ac archwilio ymagweddu (positionality) mewn ymchwil trwy gymharu deilliannau arsylwi ar yr un ffynhonnell gyda chyfoedion
Cydnabod y dylai defnydd trylwyr o raddfa, megis Leuven, ddileu rhywfaint o’r ymagweddu o’i gymharu e.e. ag arsylwi naratif (heb negyddu gwerth offer o’r fath)

	11/12 (1)

	8
	Adborth o Dasg Gyfeiriol 4.
Gan weithio mewn parau a defnyddio’r wybodaeth o Sesiwn 3, datblygwch gwestiwn ymchwil gweithredol ar gyfer astudiaeth gwers sy’n canolbwyntio ar faes a nodwyd yn Sesiwn 4.
Gan gyfeirio at y cwestiynau ymchwil gweithredol, dylai’r grwpiau nodi amserlen arsylwi briodol.

	11/12 (2)

	Tasg Gyfeiriol 5
	Darllenwch Danby, S.J., Ewing, L. & Thorpe, K.J. (2011) The novice researcher: interviewing young children.  Qualitative Enquiry, 17(1), pp. 74‐84.


	11/12

	9
	Bod yn ymchwilydd medrus  

Llunio cwestiynau cyfweld effeithiol mewn perthynas â chwestiwn ymchwil yr astudiaeth gwers.
Adborth o Dasg Gyfeiriol 5.
Gan weithio mewn parau, drafftiwch y cwestiynau cyfweld, gan gymryd i ystyriaeth y gofynion o ran caniatâd/cydsyniad a diogelu data.
Gan ystyried dyluniad yr Astudiaeth Gwers, cytunwch ar bwrpas y cwestiynau cyfweld a’r amserlen arsylwi.

	12/12 (1)

	10
	Bod yn ymchwilydd medrus – cyflwyniadau seminar ac adborth gan gymheiriaid.
Mewn grwpiau o 6, adolygwch yn feirniadol y cwestiynau ymchwil gweithredol, drafftiwch gwestiynau cyfweld ac amserlen arsylwi y cytunir arni. 

Rhowch adborth adeiladol mewn perthynas â ‘bod yn ymarferydd moesegol’:
Ydy dyluniad yr astudiaeth gwers yn foesegol yn ei holl agweddau? 

Ydy’r ffocws yn seiliedig ar ddull trawsnewidiol a gaiff effaith gadarnhaol ar y dysgu gan y disgyblion?
Ydy’r offer ymchwil yn cyfateb i ffocws yr astudiaeth gwers?

	12/12 (2)

	Tasg Gyfeiriol 6

	Darllenwch Coenders, F. & Verhoef, N. (2018) Lesson Study: professional development (PD) for beginning and experienced teachers.  In Professional Development in Education, January 2018. 
	12/12

	
	Ysgol PAP1 (13/12/19) – Ymweliad â’r dosbarth lle cynhelir yr astudiaeth ymchwil.


	13/12

	11
	Ystyriaeth y broses o adfyfyrio o fewn proses Astudiaeth Gwers.

Yn sgil adborth o Sesiwn 11, mireiniwch a chwblhewch ddyluniad yr Astudiaeth Gwers.

	16/12 (1)

	Tasg Gyfeiriol 7 
	Canolbwyntio ar Adfyfyrio 

Darllenwch Sachs, J. (2010) Learning to improve or improving learning.

https://www.researchgate.net/publication/255575423_Learning_to_ improve_or_improving_learning_the_dilemma_of_teacher_continuing_ professional_development
Defnyddiwch y darlleniad i lunio ymateb adfyfyriol.

	16/12

	12
	Meddwl am ddata – datblygu dealltwriaeth feirniadol o natur y wybodaeth a gynhyrchwyd a gwerth lledaenu ehangach neu fel arall.
Ysgrifennu am yr astudiaeth ymchwil

	16/12 (2)

	13
	A chithau wedi’ch arwain a’ch llywio gan ymchwil ac â dealltwriaeth o brosesau moesegol, dechreuwch gwblhau Ffurflen Foeseg y brifysgol er mwyn bod yn barod ar gyfer ymchwil.
	17/12 (1)

	14
	Parhau i weithio ar ddyluniad drafft yr Astudiaeth Wers a chwblhau’r Ffurflen Foeseg.

	17/12 (2)

	15
	Bod yn foesegol, yn ymchwilydd medrus ac yn rhan o alwedigaeth ymholgar – yn barod ar gyfer ymchwil yn yr ysgol.
Aseiniad:
Prosiect ymchwil a ddynodwyd yn Astudiaeth Gwers (5000 o eiriau YNGHYD Â chyflwyno’r Ffurflen Foeseg yn llwyddiannus)

	17/12 (3)

	Llwybr SAC
	Gwnewch yr Astudiaeth Gwers mewn parau yn yr ysgol – 3ydd a 4ydd Chwefror 
Dadansoddwch a gwerthuswch y data’n unigol 
Gwnewch argymhellion priodol i drawsnewid agwedd ar addysgu a fydd yn cael effaith gadarnhaol ar y dysgu gan y disgyblion. 

	

	Llwybr SAC
	Dangoswch ddealltwriaeth feirniadol o natur y wybodaeth a gynhyrchwyd a gwerth lledaenu ehangach, neu fel arall, trwy rannu’r canfyddiadau ymchwil a’r broses mewn lleoliad proffesiynol e.e. grŵp cymheiriaid, cyfarfod staff, cyfarfod Llywodraethwyr neu gyflwyno mewn cynhadledd.

	

	Llwybr SAC
	Ewch â’r deilliannau ymchwil ymlaen i’r Profiad Addysgu Proffesiynol a defnyddiwch yr adfyfyrio ar effaith i ddangos tystiolaeth o Safonau Proffesiynol ar gyfer SAC e.e.
ADDYSGEG: Symud Dysgu yn ei flaen
DYSGU PROFFESIYNOL: Darllen ehangach a chanfyddiadau ymchwil 
ARLOESI: Gwerthuso effaith newidiadau’n ymarferol

	

	
	Diwrnodau ysgrifennu – 19 a 20 Chwefror
	


	6. Tasgau a chanllawiau asesu  


	COD Y MODWL
	   TEITL Y MODWL
	     DULL ASESU

	   ECAD7004C
	Astudiaethau Proffesiynol ac Addysgegol: Ymchwilio i’r Dysgu: beth, sut a pham rydw i’n addysgu?

	Gwaith cwrs (100%): Aseiniad Ysgrifenedig Unigol
Prosiect Ymchwil – Astudiaeth Gwers 
(5000 o eiriau YNGHYD Â chyflwyno Ffurflen Foeseg)   

Cyflwyno: 21/02/20 (erbyn 23:59)



Gweler y ffurflen Manyleb Asesu (ar Moodle) am wybodaeth a chanllawiau asesu manylach. 
	7. Rhestr ddarllen 


	Cod y Modwl
	ECAD7004C

	Teitl y Modwl
	Astudiaethau Proffesiynol ac Addysgegol: Ymchwilio i’r Dysgu: beth, sut a pham rydw i’n addysgu?

	Categori
	Rhestr ddarllen
	Electronig

	Hanfodol
	Arthur, J. (ed.) (2012) Research methods and methodologies in education. London: Sage Publications Ltd.
	☐

	Hanfodol
	Bruce, T., Louis, S. & McCall, G. (2014) Observing Young Children. London: Sage Publications Ltd.
	☐

	Hanfodol
	Cohen, L., Manion, L. & Morrison, K. (2018) Research Methods in Education, 8th edition. London: Routledge. 
	☐

	Hanfodol
	Creswell, J.W. (2012) Qualitative inquiry and research design: Choosing among five approaches. London: Sage Publications Ltd.
	☒

	Hanfodol
	McNiff, J. (2013) Action research: Principles and practice. London: Routledge.
	☐

	Hanfodol
	Noffke, S. E. & Somekh, B. (eds.) (2009) The Sage Handbook of Educational Action Research. London: Sage Publications Ltd.
	☒


	Hanfodol
	Punch. K. F. (2014) Introduction to Social Research: Quantitative and Qualitative Approaches, 3rd edition. London: Sage Publications Ltd.

